 

**מכרז פומבי מס' 17/19 לרכישת מלגזות וציוד הרמה**

1. בנק ישראל (להלן: "**הבנק**") מזמין בזה הצעות לרכישת שתי מלגזות: מלגזת אדם הולך ומלגזת היגש (להלן: "**הציוד**" או "**השירותים**" או "**המלגזות**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז.
2. תקופת ההתקשרות במכרז זה היא שלוש שנים כפוף לאפשרות הבנק בהסכם ההתקשרות לקצר את תקופת ההתקשרות. כמו כן, הבנק רשאי להאריך את תקופת ההתקשרות מעת לעת, ובסה"כ עד שבע שנים נוספות לצורך רכישת שירותי תחזוקה. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
   1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
   2. המציע הינו ספק מורשה בישראל מטעם היצרן שאת מוצריו הוא מציע במכרז.
   3. המלגזה המוצעת עומדת בתקן בטיחות אירופי (CE).
   4. המציע סיפק סה"כ חמש מלגזות חשמליות לחמישה לקוחות שונים, במהלך השנים 2015-2018.
   5. מציע סיפק שירותי תחזוקה במשך שנתיים לפחות, לחמישה לקוחות שונים, במהלך השנים 2015-2018.
   6. המציע או נציג מטעמו השתתף בכנס המציעים, כמפורט בסעיף 5 להלן. מציע יהיה רשאי להשתתף בכנס רק לאחר שקיבל את אישור מחלקת הביטחון של הבנק.
4. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
5. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
6. **כנס מציעים**: ההשתתפות במכרז מותנית בהשתתפות המציע או נציג מטעמו בכנס מציעים אשר ייערך בבניין הבנק ברחוב אליעזר קפלן 2 בירושלים, ביום רביעי, 05 ביוני 2019 בשעה 10:00. **המציעים מתבקשים להודיע לבנק עד יום ראשון 02 ביוני בשעה 10:00 על כוונתם להשתתף בכנס**, באמצעות משלוח הודעה לכתובת הדוא"ל tenders@boi.org.il. יש להצטייד בתעודת זהות. ללא תעודה כאמור לא ניתן יהיה להשתתף בכנס.
7. המועד האחרון להגשת ההצעות הוא **יום חמישי 20 ביוני 2019, בשעה 12:00**.
8. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
9. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552783 או בדוא"ל [tenders@boi.org.il](mailto:rechesh@boi.org.il).
10. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**